  Руслан Нуриахметов Майя Бывальцева Удмуртиын калыко интыосы ветлӥсьёслэсь QR-кодъёссэс уз юалэ ни. Со сярысь 21-тӥ тулыспалэ элькун кивалтэтлэн тӧроезлэн нырысетӥ воштӥсез Константин Сунцов «ВКонтакте» мерлыко вотэсысь бамаз ивортӥз. Вераськон мынэ кинотеатръёс, фитнес-центръёс, вузкарон центръёс, кафеос но ресторанъёс, чеберлык салонъёс, театръёс но мукет мер интыос сярысь. ПЦР-тестъёс озьы ик кулэ уз луэ. 19-тӥ тулыспалысен мунчоос но саунаос ужзэс азьланьтӥзы. Со дыре ик Константин Сунцов пусйиз, маскаосты нуллон радэс (режим) кужымзэ уг ышты. Тодэ вайытом, азьвылгес QR-кодъёссэслэсь куштӥськонлы Удмуртилэн тӧроез Александр Бречалов дурбасьтӥз. Тегъёс: Мерлык коронавирус Удмуртия Ижкар  